Document ID: 31997D0867

KOMISSION PÄÄTÖS,
tehty 5 päivänä joulukuuta 1997,
yhteisön osallistumisesta kasvien ja kasvituotteiden haitallisten organismien torjuntaohjelman rahoittamiseen Ranskan merentakaisissa departementeissa vuonna 1997 (Ainoastaan ranskankielinen teksti on todistusvoimainen) (97/867/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Ranskan merentakaisten departementtien tiettyjä maataloustuotteita koskevista erityistoimenpiteistä 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 11 artiklan 3 kohdan ensimmäisen alakohdan,
sekä katsoo, että
komission päätöksessä 93/522/ETY (3), sellaisena kuin se on muutettuna päätöksellä 96/633/EY (4), määritellään kasvien ja kasvituotteiden haitallisten organismien torjuntaohjelmiin liittyvät yhteisön rahoitusta saavat toimenpiteet Ranskan merentakaisissa departementeissa sekä Azoreilla ja Madeiralla,
Ranskan merentakaisten departementtien maataloustuotannon erityisolosuhteet edellyttävät erityishuomiota, ja kyseisten departementtien kasvintuotannon ja erityisesti kasvinsuojelun alalla on toteutettava tai tehostettava toimenpiteitä,
näiden kasvinsuojelun alalla toteutettavien tai tehostettavien toimenpiteiden kustannukset ovat erityisen korkeat,
asianomaiset Ranskan viranomaiset ovat esittäneet komissiolle toimintaohjelman; tässä ohjelmassa täsmennetään erityisesti asetetut tavoitteet, toteutettavat toimenpiteet sekä niiden kesto ja kustannukset, jotta yhteisö voi osallistua niiden rahoitukseen,
yhteisön rahoitusosuus voi olla jopa 60 prosenttia tukikelpoisista kustannuksista, lukuun ottamatta banaanien suojelua,
tähän ohjelmaan sisältyvät toimet eivät voi olla samoja kuin rakennerahastojen osana yhtenäisissä ohjelma-asiakirjoissa kaudelle 1994-1999 Ranskan merentakaisissa departementeissa suunnitellut kasvinsuojelutoimet,
tähän ohjelmaan sisältyvät toimet eivät voi olla samoja kuin Euroopan yhteisön tutkimusta ja teknologista kehittämistä koskevaan puiteohjelmaan kuuluvat toimet,
Ranskan toimittamien teknisten tietojen perusteella pysyvä kasvinsuojelukomitea on voinut eritellä tilanteen oikein ja kokonaisvaltaisesti, ja
tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään yhteisön osallistuminen Ranskan vuodeksi 1997 esittämän Ranskan merentakaisten departementtien virallisen kasvien ja kasvituotteiden haitallisten organismien torjuntaohjelman rahoitukseen.
2 artikla
Virallinen ohjelma sisältää neljä alaohjelmaa:
1. Alaohjelma, joka on suunniteltu Guadeloupen departementille ja joka koskee kahta tointa:
- kasvinsuojeluun liittyvät riskien arviointi-, analyysi- ja diagnoosirakenteet
- pääasiallisten haitallisten organismien torjunta.
2. Alaohjelma, joka on suunniteltu Guyanan departementille ja joka koskee kolmea tointa:
- kasvinsuojeluun liittyvät riskien arviointi-, analyysi- ja diagnoosirakenteet
- pääasiallisten haitallisten organismien torjuntamenetelmien kehittäminen
- riisin tuhoojien ja tautien tutkiminen sekä torjunta.
3. Alaohjelma, joka on suunniteltu Réunionin departementille ja joka koskee kolmea tointa:
- kasvinsuojeluun liittyvät riskien arviointi-, analyysi- ja diagnoosirakenteet
- pääasiallisten haitallisten organismien torjuntamenetelmien kehittäminen
- hedelmä- ja vihannesviljelmien tuholaisten ja niiden luontaisten vihollisten tutkiminen.
4. Alaohjelma, joka on suunniteltu Martiniquen departementille ja joka koskee kolmea tointa:
- kasvinsuojeluun liittyvät riskien arviointi-, analyysi- ja diagnoosirakenteet
- pääasiallisten haitallisten organismien torjunta
- yhdennetyn vihannesviljelmien tuholaistorjunnan kehittäminen.
3 artikla
Yhteisön osuus ohjelman rahoituksessa vuonna 1997 on rajoitettu 750 000 ecuun päätöksessä 93/522/ETY määriteltyjen tukikelpoisten toimenpiteiden 1 326 374 ecun kokonaiskustannuksista (ilman arvonlisäveroa).
Ohjelman rahoitussuunnitelma, johon sisältyvät kustannukset ja niiden rahoitus, on esitetty tämän päätöksen liitteessä I. Jos Ranskan vuodelle 1997 esittämät tukikelpoiset kokonaiskustannukset ovat alhaisemmat kuin 576 374 ecua, yhteisön rahoitusosuutta pienennetään vastaavasti.
Yhteisön rahoitusosuus maksetaan ensimmäisessä alakohdassa mainittuun summaan asti 1 päivänä syyskuuta 1997 voimassa olevaan vaihtokurssiin, jolloin yksi ecu on 6,634630 Ranskan frangia.
4 artikla
Ranskalle maksetaan 300 000 ecun ennakkomaksu.
5 artikla
Yhteisön tuki koskee tähän ohjelmaan kuuluviin toimiin liittyvistä tukikelpoisista toimenpiteistä aiheutuneita menoja, joita varten tarvittavat määrärahat on sidottu Ranskassa 1 päivän lokakuuta ja 31 päivän joulukuuta 1997 välisenä aikana. Näihin toimiin liittyvien maksujen viimeiseksi suorituspäiväksi vahvistetaan 30 päivä syyskuuta 1998, ja oikeudet yhteisön rahoitukseen menetetään perusteettoman myöhästymisen takia.
Mikäli viimeisen maksupäivän siirtäminen myöhemmäksi on välttämätöntä, toimivaltaisten viranomaisten on esitettävä tätä koskeva pyyntö perusteluineen ennen viimeistä maksupäivää.
6 artikla
Ohjelman rahoitusta koskevat erityiset säännökset, yhteisön toimintaperiaatteiden noudattamista koskevat säännökset ja tiedot, jotka Ranskan on toimitettava komissiolle, vahvistetaan liitteessä II.
7 artikla
Tämän päätöksen soveltamisalaan kuuluviin investointeihin liittyviin julkisiin hankintoihin sovelletaan yhteisön lakia.
8 artikla
Tämä päätös on osoitettu Ranskan tasavallalle.
Tehty Brysselissä 5 päivänä joulukuuta 1997.

Labels: 16
20
6
18
15